钦定古今图书集成/明伦汇编/氏族典/第252卷 > 张溥
## 钦定古今图书集成/明伦汇编/氏族典/第252卷 > 张溥

按《明外史张溥传》：“溥字天如，太仓人。伯父辅之，南京
工部尚书。溥幼嗜学，为诸生，招同里张采共学，益肆
力经史，名籍甚，号‘娄东二张’。崇祯元年，以选贡生入
都，四年成进士，改庶吉士。以葬亲乞假归。十四年卒。
溥诗文敏捷，四方征索者，率不起草，对客挥毫，俄顷
立就，以故名高一时。”